Himalija (palydovas)

Himalija (Himalia) – penktas pagal dydį Jupiterio palydovas. Jo dydis siekia tik penkis procentus ketvirtojo pagal dydį, Europos.

 Atradimas ir tyrimai 
Himaliją atrado Charles Dillon Perrine 1904 m. Liko observatorijoje (priklausančioje Kalifornijos Universitetui, San Jose) 0,9 metro reflektoriumi.

2000 m. gruodžio 19 d. palydovą nufotografavo link Saturno skriejęs erdvėlaivis Cassini-Huygens. Tačiau iš 4,4 mln. km atstumo daryta mažos raiškos nuotrauka nedavė jokių žinių apie Himalijos paviršių.

 Pavadinimas 
Šis palydovas pavadintas nimfos Himalijos, pagimdžiusios Dzeusui 3 sūnus, vardu.Himalia. solarsystem.nasa.gov 

 Himalijos grupė 
Tai didžiausias palydovas Himalijos palydovų grupėje, pavadintoje tuo pačiu vardu. Šios grupės palydovai turi panašias orbitas bei spalvines ypatybes, todėl greičiausiai taip pat ir bendrą praeitį. Manoma, jog grupė atsirado suirus Jupiterio pagautam asteroidui.

 Šaltiniai 

Kategorija:Jupiterio palydovai